Իրանի արտաքին գործոց նախարարը շեշտած է, որ իր երկրին համար դրացի պետութիւններուն հետ յարաբերութիւններու զարգացումը արտաքին քաղաքական առաջնահերթութիւններէն է, եւ Հայաստանը Իրանի համար միշտ եղած է շատ լաւ դրացի: Մոհամետ Ճաւատ Զարիֆի համաձայն, հակառակ անոր հայ-իրանական միջպետական յարաբերութիւնները արդէն 25 տարեկան են` ամրապնդուած քաղաքական սերտ կապերով, սակայն երկու ժողովուրդներուն միջեւ յարաբերութիւնները դարաւոր են: Նախարար Զարիֆ ընդգծած է, որ Իրանի ժողովուրդը յատուկ յարգանք կը տածէ հայ ժողովուրդին եւ Իրանի հայ համայնքին նկատմամբ: